
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on heli-, valgus-, valve- ja bürootehnika. Antud tehnika on vastavalt Fast Servise OÜ 09.01.2014. a tehnilise ülevaatuse aktile nr 0004/14 pikaajalise ja intensiivse kasutamise tulemusena moraalselt ja tehniliselt vananenud, tehnikat ei ole võimalik remontida ja see ei ole edasiseks kasutamiseks kõlblik.
Küsimus arutati Narva Linnavalitsuse linnavarakomisjoni 05.03.2014. a istungil (protokoll nr 2). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse linnavara kõlbmatuks tunnistamise ja mahakandmise kohta võtab vastu Narva Linnavalitsus.
3. Otsus

3.1 Tunnistada Narva Linnavalitsuse Kultuuriosakonna bilansis olev vara kõlbmatuks:

	Inventari number
	Nimetus
	Soetamis-aasta
	Kogus
	Bilansiline maksumus eurodes
	Kulum


	155600 -005-00
	Paljundusmasin CANON NP-6216
	1998
	1
	2843,62
	100%

	155600-014-00
	Peavey DTH43-WAY
	2004
	1
	6696,92
	100%

	155600-015-00
	Peavey CS-1200 Amplifier
	2004
	1
	2865,80
	100%

	155600-033-00
	Soundgraft spirit live 416+4/4/2
	1995
	1
	2262,47
	100%

	155600-035-00
	ALESIS ADAT ja TRACK
	1996
	1
	2434,39
	100%


3.2 Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

